“อลิอันซ์ อยุธยา” มอบเงิน-น้ำดื่ม “รพ.สนามบีดีเอ็มเอส”
“อลิอันซ์ อยุธยา” มอบเงิน 100,000 บาทพร้อมน้ำดื่มแบบไร้ฉลาก 7,200 ขวด ให้กับโรงพยาบาลสนามบีดีเอ็มเอส
13 ก.ย. 2564

นางสาวภาริสา ฉายากุล ผู้อำนวยการฝ่ายบริหารภาพลักษณ์องค์กรและสื่อสารองค์กร บมจ.อลิอันซ์ อยุธยา ประกันชีวิต เป็นตัวแทนในการส่งมอบเงินบริจาคจำนวน 100,000 บาท เพื่อสมทบทุนการดำเนินงานของโรงพยาบาลสนามบีดีเอ็มเอส สนามกีฬา ทอ. (ธูปะเตมีย์) ซึ่งเป็นโรงพยาบาลสนามขนาด 100 เตียง รองรับผู้ป่วยโควิด-19 กลุ่มสีเหลือง พร้อมส่งมอบน้ำดื่มแบบไร้ฉลาก สามารถรีไซเคิลได้ 100% จำนวน 7,200 ขวด ให้กับโรงพยาบาลสนามบีดีเอ็มเอส สำหรับผู้ป่วยโควิด-19 และบุคลากรทางการแพทย์ โดยมี นางสุวิกรานต์ อาสว่าง ผู้ช่วยผู้จัดการ เป็นผู้รับมอบ ณ โรงพยาบาลกรุงเทพ สำนักงานใหญ่ เมื่อเร็วๆนี้